b'\n_START_ARTICLE_\nSavo Lapanje\n_START_SECTION_\n\xc5\xbdivljenje\n_START_PARAGRAPH_\nKot posledica internacije na Goli otok je postal delni invalid in je diplomiral \xc5\xa1ele leta 1953 na Oddelku za kemijo Filozofske fakultete Univerze v Ljubljani, kjer je doktoriral iz kemijskih znanosti 1959. Njegova o\xc5\xbeja usmeritev je bila fizikalna kemija. Kot visoko\xc5\xa1olski u\xc4\x8ditelj se je zaposlil leta 1964 in od leta 1972 naprej je bil redni profesor za podro\xc4\x8dje fizikalne kemije na Fakulteti za naravoslovje in tehnologijo v Ljubljani. Upokojil se je leta 1991.\n_START_SECTION_\nDelo\n_START_PARAGRAPH_\nRaziskovalno delo je bilo v za\xc4\x8detku usmerjeno na termodinamske lastnosti ionskih izmenjevalcev in polielektrolitov. Nekaj \xc4\x8dasa je delal v laboratoriju profesorja Stuarta A. Ricea (Institute James Franck, Univerza v Chicagu) v ZDA. Leto 1965/1966 je pre\xc5\xbeivel v ZDA v laboratoriju profesorja Charlesa Tanforda (Duke University, North Caroline), enega najpomembnej\xc5\xa1ih raziskovalcev na podro\xc4\x8dju fizikalne kemije beljakovin, prav v \xc4\x8dasu pomembnih odkritij viskoznih lastnosti proteinov v raztopini denaturanta gvanidijevega hidroklorida. Ugotovili so namre\xc4\x8d, da je lastna viskoznost beljakovin funkcija dol\xc5\xbeine polipeptidne verige (n) in da ena\xc4\x8dba  velja za vse beljakovine z molekulskimi masami od 3.000 do 200.000 ne glede na funkcijo proteina. \xc5\xa0lo je za prvo potrditev obstoja konformacije naklju\xc4\x8dnega klob\xc4\x8di\xc4\x8da. To odkritje so objavili v letih 1966 in 1967 v ve\xc4\x8d \xc4\x8dlankih, ki veljajo za klasi\xc4\x8dna dela na podro\xc4\x8dju fizikalne biokemije. Savo Lapanje je nadaljeval svoje delo na podro\xc4\x8dju denaturacije beljakovin tudi po vrnitvi v Ljubljano. Za svoje raziskovalno delo na podro\xc4\x8dju fizikalne kemije beljakovin in monografijo o denaturaciji beljakovin je leta 1981 prejel Kidri\xc4\x8devo nagrado. Po Savu Lapanjetu se imenujejo priznanja, ki jih svojim zaslu\xc5\xbenim \xc4\x8dlanom podeljuje Slovensko biokemijsko dru\xc5\xa1tvo.'